Diari Oficial de la Generalitat Valenciana


Sumari del DOGV 1134, del 05-09-1989 (1989/801047)

ORDRE de 10 d'agost de 1989, de la Conselleria d'Agricultura i Pesca, aprovant el Pla d'Obres i Actuacions a la comarca de la Canal de Navarrés, dins la zona desfavorida d'Enguera i la Canal (València).
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/08/10/(1)/dof/vci/html**

### Dades del document

Número de DOGV
:   1134

Data del DOGV
:   05-09-1989

Secció del DOGV
:   DISPOSICIONS GENERALS

Número del document
:   1989/801047


Data del document
:   10-08-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 d'agost de 1989, de la Conselleria d'Agricultura i Pesca, aprovant el Pla d'Obres i Actuacions a la comarca de la Canal de navarrés, dins la zona desfavorida d'Enguera i La Canal (Valencia).  
El Decret 48/1987 de 13 d'abril del Consell de la Generalitat Valenciana disposa que la Conselleria d?Agricultura i Pesca durà a terme les obres i actuacions que han d?escometre a les zones desfavorides, declarades per la Comunitat Econòmica Europea en la Directiva del Consell 86/466 de 14 de juliol.  
Els municipis de la comarca de la Canal de Navarrés: Anna, Bicorp, Bolbaite, Chella, Enguera, Estubeny, Millares, Navarrés i Quesa van inclosos en la llista comunitària de zones agrícoles desfavorides de la dita directiva.  
A petició dels ajuntaments respectius, per tal de millorar els camins d'accés a les explotacions agrícoles que són greu ment afectades pels aiguats que, a la zona, periòdicament te nen caràcter torrencial, i també a petició de les Comunitats i Associacions de Regants, pel que fa al condicionament, millora, racionalització i implantació, si s'escau, dels regadius els Serveis Territorials de la Conselleria d?Agricultura i Pesca de València han redactat i passen a l'aprovació de la Conselleria d?Agricultura i Pesca el «Pla d'Obres i Actuacions a la comarca de la Canal de Navarrés, dins la zona desfavorida d'Enguera i la Canal (València)», que es refereix a la millor dels camins d'accés a les explotacions i condicionament, racionalització i implantació, si fa el cas, de regadius.  
Havent examinat aquest pla, la Conselleria considera que les obres que inclou han estat degudament classificades, segons determinen els articles 62 i 65 de la Llei de Reforma Desenvolupament Agrari i l'article 2n. del Decret 48/1987 de Consell de la Generalitat Valenciana, i que les dites obres contribuiran a pal·liar els danys produïts pels aiguats torrencial a la xarxa viària, i el millor aprofitament i estalvi de l'aigua en els regadius.  
Per açò i fent ús de les facultats que tinc atribuïdes,  
ORDENE:  
Article primer  
Aprovar el Pla d'Obres i Actuacions a la comarca de la Canal de Navarrés, dins la zona d'Enguera i la Canal(València), declarada zona desfavorida per la Comunitat Econòmica Europea.  
Article segon  
D'acord amb els articles 62 i 65 de la Llei de Reforma i Desenvolupament Agrari, les obres incloses en el Pla es classifiquen així:  
1. Condicionament i millora de camins rurals, com a obres d'interés general, incloses en el grup a) de l'article 61 de la dita llei, raó per què seran subvencionades totalment.  
2. Implantació, condicionament i millora de regadius, com a obres complementàries, incloses en el grup d) de l'article 6lé. de la dita llei. Aquestes obres complementàries, en aplicació dels beneficis que es preveuen en els articles 70 i 74 de la Llei, tindran una subvenció del 30% i un avançament del 70% del cost de les obres, reintegrable en un període de 10 anys.  
Les quantitats avançades produiran uns interessos del 4% anual, d'acord amb el que es disposa en l'article 74 de la Llei de Reforma i Desenvolupament Agrari.  
DISPOSICIONS FINALS  
Primera  
Facultar la Direcció General de Desenvolupament Agrari, perquè puga dictar totes les disposicions que calguen, per al desplegament d'aquesta ordre.  
Segona  
L?Ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 10 d'agost de 1989.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI